31.1.2023
DA
Den Europæiske Unions Tidende
L 28/1
II (Ikke-lovgivningsmæssige retsakter)
FORORDNINGER RÅDETS FORORDNING (EU) 2023/194 af 30. januar 2023 om fastsættelse for 2023 af fiskerimuligheder for visse fiskebestande gældende for EU-farvande og for EU-fiskerfartøjer i visse andre farvande og om fastsættelse af sådanne fiskerimuligheder for visse dybhavsbestande for 2023 og 2024
RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 43, stk.
3, under henvisning til forslag fra Europa-Kommissionen, og ud fra følgende betragtninger: (1)
Ifølge Europa-Parlamentets og Rådets forordning (EU) nr.
1380/2013 (1) skal der vedtages bevarelsesforanstaltninger under hensyntagen til den foreliggende videnskabelige, tekniske og økonomiske rådgivning, herunder, hvis det er relevant, rapporter fra Den Videnskabelige, Tekniske og Økonomiske Komité for Fiskeri (STECF) og andre rådgivende organer, samt enhver rådgivning fra de rådgivende råd.
(2)
Det påhviler Rådet at vedtage foranstaltninger vedrørende fastsættelse og fordeling af fiskerimuligheder, herunder, hvis det er relevant, funktionelt tilknyttede betingelser.
I henhold til artikel 16, stk.
4, i forordning (EU) nr.
1380/2013 skal fiskerimulighederne fastsættes i overensstemmelse med den fælles fiskeripolitiks målsætninger som fastsat i nævnte forordnings artikel 2, stk. 2.
Desuden bør de samlede tilladte fangstmængder (TAC'erne) for bestande, der er omfattet af specifikke flerårige planer, fastsættes i overensstemmelse med målene og foranstalt­ ningerne i disse planer.
I henhold til nævnte forordnings artikel 16, stk.
1, skal fiskerimulighederne fordeles blandt medlemsstaterne på en sådan måde, at de sikrer de enkelte medlemsstater relativ stabilitet i fiskeriet efter de enkelte bestande eller i de enkelte fiskerier.
(3)
TAC'erne bør i overensstemmelse med forordning (EU) nr.
1380/2013 fastsættes på grundlag af den foreliggende videnskabelige rådgivning og under hensyntagen til biologiske og socioøkonomiske aspekter, samtidig med at der sikres en retfærdig behandling af de forskellige fiskerisektorer, ligesom der skal tages hensyn til de holdninger, der er kommet til udtryk under høringen af interesserede parter, navnlig på møderne i de rådgivende råd.
TAC'erne bør også fastsættes i overensstemmelse med de relevante flerårige planer.
(4)
I henhold til artikel 15 i forordning (EU) nr.
1380/2013 har alle bestande, der er underlagt fangstbegrænsninger, været omfattet af landingsforpligtelsen siden den 1. januar 2019, selv om der gælder visse undtagelser.
Kommissionen har på grundlag af fælles henstillinger, der er forelagt af medlemsstaterne, i overensstemmelse med artikel 15 i forordning (EU) nr.
1380/2013 vedtaget en række delegerede forordninger med nærmere bestemmelser om gennemførelsen af landingsforpligtelsen i form af planer for udsmid i specifikke fiskerier.
(1) Europa-Parlamentets og Rådets forordning (EU) nr.
1380/2013 af 11. december 2013 om den fælles fiskeripolitik, ændring af Rådets forordning (EF) nr.
1954/2003 og (EF) nr.
1224/2009 og ophævelse af Rådets forordning (EF) nr.
2371/2002 og (EF) nr.
639/2004 samt Rådets afgørelse 2004/585/EF (EUT L 354 af 28.12.2013, s. 22).